CELEX: 32011D0262
Language: hu
Date: 2011-04-27 00:00:00
Title: 2011/262/EU: A Bizottság végrehajtási határozata ( 2011. április 27. ) a propizoklórnak a 91/414/EGK tanácsi irányelv I. mellékletébe történő felvétele megtagadásáról és a 2008/941/EK bizottsági határozat módosításáról (az értesítés a C(2011) 2726. számú dokumentummal történt)  EGT-vonatkozású szöveg

30.4.2011   
            
            
               HU
            
            
               Az Európai Unió Hivatalos Lapja
            
            
               L 111/19
            
         A BIZOTTSÁG VÉGREHAJTÁSI HATÁROZATA
   (2011. április 27.)
   a propizoklórnak a 91/414/EGK tanácsi irányelv I. mellékletébe történő felvétele megtagadásáról és a 2008/941/EK bizottsági határozat módosításáról
   (az értesítés a C(2011) 2726. számú dokumentummal történt)
   (EGT-vonatkozású szöveg)
   (2011/262/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:
   
               (1)
            
            
               Az 1112/2002/EK és a 2229/2004/EK bizottsági rendelet (2) megállapítja a 91/414/EGK irányelv (3) 8. cikkének (2) bekezdésében említett munkaprogram negyedik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzék tartalmazta a propizoklórt is.
            
         
               (2)
            
            
               A bejelentő a 2229/2004/EK rendelet 24e. cikkének megfelelően az értékelési jelentéstervezet kézhezvételétől számított két hónapon belül visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. Következésképpen elfogadásra került az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 8-i 2008/941/EK bizottsági határozat (4), amely arról rendelkezik, hogy a propizoklór nem vehető fel a mellékletbe.
            
         
               (3)
            
            
               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) gyorsított eljárás alkalmazása iránti új kérelmet nyújtott be a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (5) 14–19. cikkében előírtak alapján.
            
         
               (4)
            
            
               A kérelmet a 2229/2004/EK rendelettel kijelölt referens tagállamhoz, Magyarországhoz nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználások azonosak a 2008/941/EK határozatban szereplőkkel. Az említett kérelem megfelel továbbá a 33/2008/EK rendelet 15. cikkében foglalt többi lényegi és eljárási követelménynek is.
            
         
               (5)
            
            
               Magyarország elvégezte a kérelmező által benyújtott kiegészítő adatok értékelését, és kiegészítő jelentést készített. Az említett jelentést 2009. november 30-án továbbította az Európai Élelmiszerbiztonsági Hatóságnak (a továbbiakban: Hatóság) és a Bizottságnak. A Hatóság a kiegészítő jelentést megküldte a többi tagállamnak és a kérelmezőnek, felkérte őket észrevételeik megtételére, és a kapott észrevételeket továbbította a Bizottságnak. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság 2010. szeptember 9-én benyújtotta a Bizottságnak a propizoklórra vonatkozó következtetését (6), amely a 33/2008/EK rendeletnek megfelelően benyújtott adatokon alapul. Az értékelési jelentéstervezetet, a kiegészítő jelentést, valamint a Hatóság következtetését a Bizottság a tagállamokkal az Élelmiszerlánc- és Állategészségügyi Állandó Bizottság keretében áttekintette, és 2011. március 24-én a propizoklórra vonatkozó bizottsági felülvizsgálati jelentés formájában véglegesítette.
            
         
               (6)
            
            
               A hatóanyag értékelése során számos aggály merült fel, különösen a következők: nem volt lehetőség megbízható fogyasztói kockázatértékelés készítésére és a szermaradvány meghatározására a propizoklór és metabolitjai esetében, számos metabolit toxikológiai relevanciájára vonatkozó adatok hiánya miatt (M2 (7) M7 (8), M12 (9), M14 (10), M17 (11), M20 (12), M22 (13) és M35 (14). Ezenfelül a felszín alatti vizekre gyakorolt káros hatásokat sem lehet kizárni számos ismeretlen toxikológiai és ökotoxikológiai relevanciájú metabolit (M1 (15), M2, M5 (16), M7 és M9 (17) esetében, amelyek szintje túllépte az emberi fogyasztásra szánt víz minőségéről szóló, 1998. november 3-i 98/83/EK tanácsi irányelv (18) által megállapított legnagyobb megengedhető koncentráció 0,1 μg/l értékét, számos, a felszín alatti vizekbe történő kilúgozódást modellező esetben. Végezetül a rendelkezésre álló adatok nem voltak elégségesek a talaj, az üledék és a felszín alatti vizek expozíciójának a megállapítására az M9 fő talajmetabolit esetében, valamint a kockázatértékelés véglegesítésére a vízi szervezetek esetében.
            
         
               (7)
            
            
               A Bizottság felkérte a kérelmezőt, hogy nyújtsa be a célzott szakmai vizsgálat eredményeire vonatkozó észrevételeit. A 33/2008/EK rendelet 21. cikke (1) bekezdésének megfelelően a Bizottság továbbá felkérte a kérelmezőt, hogy nyújtsa be észrevételeit a felülvizsgálati jelentés tervezetével kapcsolatosan. A kérelmező benyújtotta észrevételeit, amelyeket körültekintően megvizsgáltak.
            
         
               (8)
            
            
               A fenti aggályokat azonban a kérelmező által előadott érvek ellenére sem sikerült eloszlatni, és a 33/2008/EK rendelettel összhangban benyújtott és a Hatóság ülésein elemzett információk alapján végzett értékelések sem támasztották alá azt, hogy a javasolt felhasználási körülmények között a propizoklórt tartalmazó növényvédő szerek általában megfelelnének a 91/414/EGK irányelv 5. cikke (1) bekezdésének a) és b) pontjában előírt követelményeknek.
            
         
               (9)
            
            
               A propizoklór következésképp nem vehető fel a 91/414/EGK irányelv I. mellékletébe.
            
         
               (10)
            
            
               Ez a határozat nem korlátozza azt a jogot, hogy a 91/414/EGK irányelv 6. cikke (2) bekezdésének és a 33/2008/EK rendelet II. fejezetének rendelkezései szerint a propizoklór felvételével kapcsolatban újabb kérelmet lehessen benyújtani.
            
         
               (11)
            
            
               Az egyértelműség érdekében a 2008/941/EK határozat mellékletében a propizoklórra vonatkozó bejegyzést el kell hagyni.
            
         
               (12)
            
            
               Ezért a 2008/941/EK határozatot ennek megfelelően módosítani kell.
            
         
               (13)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A propizoklór hatóanyag nem vehető fel a 91/414/EGK irányelv I. mellékletébe.
   2. cikk
   A tagállamok gondoskodnak arról, hogy:
   
               a)
            
            
               a propizoklórt tartalmazó növényvédő szerek engedélyét 2011. október 27-ig visszavonják;
            
         
               b)
            
            
               a propizoklórt tartalmazó növényvédő szerekre e határozat kihirdetését követően ne adjanak ki engedélyeket, illetve a már meglévő engedélyeket ne újítsák meg.
            
         3. cikk
   A tagállamok által a 91/414/EGK irányelv 4. cikkének (6) bekezdése értelmében biztosított türelmi idő a lehető legrövidebb, és legkésőbb 2012. október 27-én lejár.
   4. cikk
   A 2008/941/EK határozat mellékletében a „propizoklór” bejegyzést el kell hagyni.
   5. cikk
   Ennek a határozatnak a tagállamok a címzettjei.
   
      Kelt Brüsszelben, 2011. április 27-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 230., 1991.8.19., 1. o.
   
      (2)  HL L 168., 2002.6.27., 14. o.
   
      (3)  HL L 379., 2004.12.24., 13. o.
   
      (4)  HL L 335., 2008.12.13., 91. o.
   
      (5)  HL L 15., 2008.1.18., 5. o.
   
      (6)  Európai Élelmiszerbiztonsági Hatóság: A propizoklór hatóanyag esetében felmerülő kockázatok felméréséről szóló, peszticideket vizsgáló szakértői értékelésből levont következtetés (Conclusion on the peer review of the pesticide risk assessment of the active substance propisochlor.). EFSA Journal 2010; 8(9):1769. [60pp].doi:10.2903/j.efsa.2010.1769. Elektronikusan elérhető a www.efsa.europa.eu honlapon.
   
      (7)  2-[(2-etil-6-metil-fenil)-(izopropoxi-metil)amino]-2-oxo-etánszulfonsav.
   
      (8)  ({2-[(2-etil-6-metil-fenil)-(izopropoxi-metil)amino]-2-oxo-etil}szulfinil)-ecetsav.
   
      (9)  azonosítatlan vegyület kukoricatakarmányban és napraforgómagban.
   
      (10)  3-({2-[(2-etil-6-metil-fenil)amino]-2-oxo-etil}szulfinil)-2-hidroxi-propánsav.
   
      (11)  N-(2-etil-6-metil-fenil)-2-(hexopiranoziloxi)-N-[(propán-2-il-oxi)metil]acetamid.
   
      (12)  metil-3-[(2-{(2-etil-6-metil-fenil)[(propán-2-il-oxi)metil]amino}-2-oxo-etil)szulfinil]-2-hidroxi-propanoát.
   
      (13)  Azonosítatlan vegyület kukoricában, cukorrépában és napraforgómagban.
   
      (14)  Azonosítatlan vegyület napraforgómagban.
   
      (15)  2-[(2-etil-6-metilfenil)-(amino]-2-oxo-etánszulfonsav.
   
      (16)  N-(2-etil-6-metil-fenil)-2-hidroxi-N-(izopropoxi-metil)acetamid.
   
      (17)  N-(2-etil-6-metil-fenil)-N-(izopropoxi-metil)-2-(merkapto)-acetamid dimer.
   
      (18)  HL L 330., 1998.12.5., 32. o.